
bos pareigose. Dabartiniu metu yra 
jos ilgametė pirmininkė. 

Yra buvusi apskrities pirmininkė 
bei Massachusetts valstijos direktorė. 
Nuo 1958 m. sumaniai veikia Cent- 
ro II-sios vicepirmininkės pareigose, 
ypatingą dėmesį kreipdama į apšvie- 
tos-kultūros dirvą. Aktyviai yra įsi- 
jungusi į seimų rengimą bei priėmi- 
mą. Tiek pat rūpesčio yra įdėjusi 
ruošiant konferencijas Worcesterio 
apylinkėj. Ypatingai daug valandų ir 
triūso skyrė silpnesnių kuopų sustip- 
rinimui ir atgaivinimui. Taktu ir ma- 
lonumu yra pritraukusi gražų skaičių 
moterų į sąjungiečių eiles. 

Būdama visuomenininkė ypatingai 
daug darbuojasi Sąjungos reikalams, 
lietuvių vienuolynams ir bendrai ka- 
talikių lietuvių visuomenės reika- 
lams. 

Į Garbės Narių eiles 
26-tame seime 1955 m. 


priimta 


MARIJONA ŽEMAITIENĖ įstojo 
Sąjungon 1939 m. Apdovanota gražiu 
balsų kartu su savo vyru varg. Juozu 
Žemaičiu padėjo ruošti muzikalines 
programas ir jose pati dalyvauja. 

Kuopoje ir apskrityje yra ėjusi 
raštininkės ir iždininkės pareigas; 
22-rame seime išrinkta sekretore, o 
1951 m. seime Centro iždo globėja. 
Ištikimai dirbo sąjungai, padėjo su- 
organizuoti įvairių moterų klubus ir 
triūsia parapijos ir lietuvių visuomi- 
nės reikalams. 

Pakelta į Garbės Nares 30-tame 
seime, 1963 m. 


10-toji kuopa (Philadelphia, Pa.) 


A.+a. JUZEFA ŠEFELTAITĖ įsi- 
jungė į sąjungiečių veiklą 1915 m. 
kuopos steigiamąjame susirinkime, 
kuriame buvo išrinkta nutarimų raš- 
tininke. Vėliau, užėmė ir finansų raš- 
tininkės pareigas. Kuopai vadovauti 
išrinkta 1937 m., tose pareigose ir mi- 
rė 1938 m. rugsėjo mėn. 


Buvo viena iš darbingiausių narių. 
Daugiausia pasižymėjo prirašydama 
naujų narių. 

Pakelta į Garbės Nares 3-čiame sei- 
me, 1917 m. 


13-toji kuopa (Boston, Mass.) 


A.+a. ONA JANKIENĖ įstojo Są- 
jungon susiorganizavus 13-tai kuopai 
1915 m. ir tapo viso veikimo siela. 
Įdomioms paskaitoms ir vaidinimais 
pritraukė daug naujų narių. Apdova- 
nota garbės žiedu 5-tame seime 1919 
metais. 

Jos rūpesčiu suorganizuota Mass., 
Maine ir New Hampshire apskritis 
1920 m., kur ji buvo pirmoji pirmi- 
ninkė. Dvejus metus buvo ir Centro 
vicepirmininke ir gražiai pasižymėjo 
eidama Mass., Me. ir N.H. valstybių 
direktorės pareigas. Jos pasišventi- 
mas paskatino kuopą ir apskritį iš- 
vystyti gyvą veiklą. 

Pakelta į Garbės Nares 7-tame sei- 
me, 1921 m. 

Mirė 1940 metais. 


17-toji kuopa (Hartford, Conn.) 


VIKTORIJA ELIJOŠIENĖ įstojo 
Sąjungon 1916 m., ir yra nuolatinė 
jos rėmėja ir talkininkė, nuo pat pir- 
mųjų dienų užimdama įvairias vie- 
tas valdyboje ir komisijose. 10 m. ei- 
na nutarimų raštininkės pareigas. 
Ypatingai pasireiškė ruošiant ketu- 
rius seimus Connecticut valstijoj. 
Taip pat ir Conn. apskrityje yra už- 
ėmusi vietas valdyboje ir įvairiose 
komisijose. 

Pakelta į Garbės Nares 22-rame 
seime, 1947 m. 


A.įa. ROZALIJA MONČIŪNIE- 
NĖ įstojo į sąjungiečių eiles 1925 m., 
ir nuo pat pirmųjų dienų nuolat jose 
darbavosi. Kuopoje pakartotinai už- 
ėmė vietą valdyboj gabiai pasireikš- 
dama pirmininkės ir vicepirmininkės 


